Commodore Amiga

Η **Amiga**  ήταν σειρά προσωπικών υπολογιστών με πρώτο εκπροσωπό της το μοντέλο **1000** που παρουσιάστηκε τον Ιούλιο του 1985. Ήταν ο πρώτος οικιακός υπολογιστής της Commodore με 16/32 bit μικροεπεξεργαστή (68000 της Motorola) με σημαντικές επιδόσεις για την εποχή του. Η **Amiga**  διαθέτοντας κορυφαία  γραφικά, στερεοφωνικό τετρακάναλο ήχο, και υψηλού επιπέδου και φιλικό προς τον χρήστη περιβάλλον εργασίας *GUI*, αποτέλεσε σημείο αναφοράς στην αγορά των υπολογιστών τουλάχιστον μέχρι τις αρχές της δεκαετίας του ´90. Το λειτουργικό σύστημα που διατίθετο μαζί με τον υπολογιστή ήταν το καινοτόμο και πρωτοποριακό για την εποχή του *Workbench*, ένα από τα πρώτα παραθυροειδή περιβάλλοντα, ιδιαίτερα φιλικό προς το χρήστη. Η *Amiga* Θα μπορούσε να ανταγωνιστεί τον Apple Macintosh και τα συστήματα που βασίζονταν στους 80286 και 80386 (IBM PC συμβατά), όμως η αγορά γρήγορα την κατέταξε στις παιχνιδομηχανές.  Ως εκ τούτου σημαντικός αντίπαλος και σκληρός ανταγωνιστής της ήταν ο 520 ST (και μετέπειτα ο *1040ST*) της Atari (με παρόμοια χαρακτηριστικά), γεγονός που βοήθησε στην γρήγορη μείωση τιμών και των δύο. Διαδέχτηκε τον Commodore 64, με ένα τεράστιο άλμα σε χαρακτηριστικά και επιδόσεις. Εκτός των διαδοχικών εκδόσεων που έφτασαν μέχρι το μοντέλο *4000*, εντελώς νέος διάδοχος δεν υπήρξε, λόγω σοβαρών οικονομικών προβλημάτων της *Commodore* που οφείλονταν σε σοβαρά λάθη στρατηγικής και μάρκετινγκ.

## Εκδόσεις του υπολογιστή
Η **Amiga** κυκλοφόρησε σε παρά πολλές εκδόσεις. Οι σημαντικότερες από αυτές ήταν (εντός παρενθέσεως η χρονιά κυκλοφορίας):

**Amiga* **1000** (1985), το πρώτο μοντέλο που κυκλοφόρησε τον Ιούλιο του 1985, αρχικά γνωστό ως απλά 'Commodore Amiga', με ξεχωριστό πληκτρολόγιο, ένα οδηγό δισκέτας 880 kB, και έγχρωμη οθόνη με δυνατότητα απεικόνισης 4.096 χρωμάτων. Η αρχική του τιμή ήταν 1.700 λίρες Αγγλίας. Η παραγωγή του σταμάτησε το 1987.
**Amiga* **2000** (1987), αναβάθμιση του 1000, κυκλοφόρησε τον Μάρτιο του 1987 με 512kB μνήμη (αντί 256), τρία φατνία για μαγνητικές συσκευές (αρχικά με οδηγό δισκέτας 5,25 ιντσών και μετέπειτα σκληρό δίσκο). Η αρχική του τιμή ήταν 2.000 λίρες Αγγλίας και η παραγωγή του σταμάτησε το 1990
**Amiga* **500** (1987). Κυκλοφόρησε ως χαμηλού κόστους έκδοση, ταυτόχρονα με τον 2000. Ήταν το πλέον πετυχημένο εμπορικά μοντέλο. Ενσωμάτωνε τα βασικά κυκλώματα και τον οδηγό δισκέτας (πλην τροφοδοτικού) στο πληκτρολόγιο. Η τιμή του ήταν μόνο στις 500 λίρες Αγγλίας με αποτέλεσμα ένα σημαντικό προβάδισμα απέναντι στον Atari 520 και 1040 ST.  
**Amiga* **2500** (1989). Σημαντική αναβάθμιση του 2000 με μικροεπεξεργαστή στην αρχή τον συνήθη 68000 και αργότερα τον 68020 (14 ΜHz) και τον 68030 (25 MHz). Είχε βασική μνήμη 3 MB επεκτεινόμενη στα 9 MB και σκληρό δίσκο στα 40MB τεχνολογίας SCSI.
**Amiga* **500 Plus** ή *500+* (1991), ίδια με την *500* με μόνη διαφορά την παραπάνω μνήμη, το καινούργιο *chip set* και το αναβαθμισμένο λειτουργικό (*Kickstart 2.0* και *Workbench 2.0*)
**Amiga* **1500** (1991). Ειδική έκδοση για την Βρετανική αγορά με 1MB μνήμη, χωρίς σκληρό δίσκο.  Η αρχική της τιμή ήταν 1.000 λίρες Αγγλίας. Το πληκτρολόγιο είναι ανεξάρτητο και το τροφοδοτικό ενσωματωμένο στην κεντρική μονάδα.
**Amiga* **600** (1992). Χτισμένη στην ίδια φιλοσοφία των *500* και *500+* (κυκλώματα και πληκτρολόγιο σε ένα κέλυφος), αλλά σε πολύ μικρότερο μέγεθος. Μια ακόμη έκδοση η **600HD** διέθετε ενσωματωμένο σκληρό δίσκο 20 ή 40 ή 80MB 2,5 ιντσών.
**Amiga* **1200** (1992). Η τελευταία Amiga με τη σχεδίαση όλα σε ένα (πληκτρολόγιο, αποθηκευτικά μέσα, βασικά κυκλώματα), επεξεργαστή τον *Motorola 68EC020* (μια χαμηλής κατανάλωσης έκδοση του *68020*) στα 14 MHz και ένα νέο *chipset* με την ονομασία *AGA*. Το *AGA* υποστήριζε παλέτα 16,8 εκατομμυρίων χρωμάτων, από τα οποία μπορούσε να δείξει 256 χρώματα ταυτόχρονα σε κανονική λειτουργία και 262.144 σε λειτουργία *HAM-8*.
**Amiga* **3000** (1990). Με επεξεργαστή 68030 στα 16 και 25 MHz, μνήμη 1 ή 2 Mb και σκληρό δίσκο στα 100 ή στα 200 MB (3000Τ).
**Amiga* **4000** (1992). Ήταν η τελευταία Amiga, με επεξεργαστή *68EC030* (χαμηλής κατανάλωσης έκδοση του *68030*) ή  68040 στα 25 MHz, 2MB μνήμη επεκτεινόμενη στα 16MB. (Υπήρξε και η έκδοση *4000T*, σε κουτί *Full Tower* με ενσωματωμένους γρήγορους ελεγκτές IDE και *SCSI*.
**Amiga* **CD-32** (1992). Η μοναδική Amiga σε μορφή και λογική παιχνιδομηχανής χωρίς πληκτρολόγιο. Είχε μόνο μονάδα CD και απευθυνόταν στην αγορά των βιντεοπαιχνιδιών. Μπορούσε να αναβαθμιστεί σε πλήρη *Amiga 1200*.

## Υλικό
Όλα τα μοντέλα της σειράς διέθεταν ποντίκι, 4 κανάλια στερεοφωνικού ήχου, σειριακή θύρα (RS-232), θύρα εκτυπωτή (*Centronics*), θύρα για εξωτερικό οδηγό δισκέτας (*FDD*), 2 θύρες για χειριστήρια (*joystick*) τύπου *ATARI*, εξόδους εικόνας *RF* και RGB και δύο εξόδους ήχου (στέρεο), τύπου *RCA*. Μοναδική εξαίρεση αποτελεί το *CD-32* το οποίο ενσωμάτωνε CD-ROM και δεν είχε πληκτρολόγιο, ποντίκι, και θύρες όπως σειριακή και παράλληλη.

Επίσης όλες οι *Amiga* υποστήριζαν 60 ή 80 στήλες και 32 γραμμές σε λειτουργία κειμένου.
### Επεξεργαστής
**68000* της Motorola στα μοντέλα *1000* (7 MHz), *2000*, *500* , *1500* και στα αρχικές εκδόσεις του *2500*
**68020* (*68EC020*), στα μοντέλα *1200*,*2500* και *Amiga CD32* όλες οι εκδόσεις στα 14 MHz.
**68030* και *68C030* στα μοντέλα *2500* (14 MHz), *3000* και *4000* (25 MHz).
**68040* στο *4000* και *4000T* (25 MHz).
*68060 στο *4000T* (50 MHz).

### Συνεπεξεργαστές
Στην Amiga 1000 σχεδιάστηκαν εξ αρχής τρεις βοηθητικοί επεξεργαστές (όχι με την κλασική έννοια του μαθηματικού συνεπεξεργαστή). Το τσιπ *Denise* για τη διαχείριση των γραφικών, το *Agnus* για τη διαχείριση μνήμης και το *Paula* για τη διαχείριση ήχου και συσκευών όπως οδηγοί δισκέτας και σκληροί δίσκοι. Σε όλες τις υπόλοιπες εκδόσεις τα τρία τσιπ υποστήριξης παρέμειναν και προστέθηκαν επιπλέον οι μαθηματικοί συνεπεξεργαστές *68881* ή *68882* ως προαιρετικοί σε όλα τα μοντέλα από το *2000* και μετά. Στο *3000* ήταν ενσωματωμένοι στο σύστημα είτε ο ένας είτε ο άλλος.

### RAM
*Κεντρική μνήμη RAM 256 kB (*1000*), 512 Kb (*500*, *500+*, *2000*) 1 MB (*600*, *1500*, *3000*), 2 MB (*1200*, *3000*, *CD-32*, *4000*), 3 MB (*2500*).

### ROM
*Μνήμη ROM, 8kB (*1000*), 256 kB (*500*, *500+*, *2500*), 512 kB (*600*, *1200*, *3000*, *4000*), 1 MB (CD-32).

### Μαγνητικά μέσα αποθήκευσης, ανάγνωσης
* 3,5 ιντσών οδηγός δισκέτας (σε όλα τα μοντέλα) πλην *CD-32*.
* 5,25 ιντσών οδηγός δισκέτας.
* Σκληρός Δίσκος 40 MB *SCSI* (*2500*), 100 MB (*3000T*), 120 MB (*4000*), 200 MB (*3000T*)
### Γραφικά
Η **Amiga** σε όλες τις εκδόσεις παρείχε υψηλού επιπέδου γραφικά διότι ενσωμάτωνε ισχυρό μικροεπεξεργαστή (*68000* σειρά) και εξειδικευμένο τσιπ υποστήριξης με το όνομα *Denise*.

Όλες οι τιμές αναφέρονται σε εικονοστοιχεία (*pixel*). Η πρώτη τιμή αφορά το πλάτος της οθόνης και η δεύτερη το ύψος.

***1000** : 320 x 200 και 320x400 (με 32 χρώματα), 640 x 200 και 640 x 400 (16 χρώματα).
64 από 4.096 χρώματα  σε  *EHB Mode* και 4.096 ταυτόχρονα σε *HAM mode*.
***500** & **2000** & **2500** & **3000**: 320x256 / 320x512 και 640x256 / 640x512. Στην *3000* η μέγιστη ανάλυση φτάνει τα 960 x 512.
Χρώματα : 16 στις αναλύσεις 640x, 32 στις αναλύσεις 320x, 64 στο *EHB mode* και 4096 στο *HAM mode*, από παλέτα 4.096 χρωμάτων.
***600** : 320x256, 320x512, 640x256, 640x480, 640x512, 1280x200, 1280x256.
Χρώματα 4 στις αναλύσεις 1280x, τα ίδια χρώματα με την 500 στις υπόλοιπες αναλύσεις.
***1200** : Προσθήκη επιπλέον ανάλυσης που φτάνει στα 1280x512. Η παλέτα χρωμάτων τώρα φτάνει στα 16,7 εκατομμύρια και μπορούν να απεικονιστούν ταυτόχρονα 256 στην κανονική λειτουργία και 262.144 στη λειτουργία *HAM*.
***4000** : Νέες αναλύσεις προστίθενται όπως : 800 x 600 και 1280 x 400. Τα υπόλοιπα παραμένουν ίδια με την 1200.

## Φωτοθήκη


Amiga 1000 computer.jpg|Η εμπρόσθια και πίσω όψη της κεντρικής μονάδας της Amiga 1000.
Amiga500 system.jpg|Η Amiga 500, το πλέον επιτυχημένο της ομώνυμης σειράς. 
Amiga Mouse.jpg|Amiga ποντίκι
Amiga 600.jpg|Amiga 600
Amigacd32.jpg|Η παιχνιδομηχανή Amiga CD32

## Πηγές
*https://web.archive.org/web/20130329064545/http://www.old-computers.com/museum/computer.asp?c=28
*https://web.archive.org/web/20140102194840/http://oldcomputers.net/amiga1000.html

## Παραπομπές


## Εξωτερικοί σύνδεσμοι

* Official AmigaOS website
* Famous Amiga Uses
* Amiga, Inc
* Amiga Hardware Database
* Big Book of Amiga Hardware
* ''Amiga Lorraine: finally, the next generation Atari?''
* On the Edge: The Spectacular Rise and Fall of Commodore
* The Amiga Guru Book by Ralph Babel
* Amiga.org: community forums and support
* FC-Jungle Memories: Amiga Mods in MP3, author's cut
* Amiga Crackintro and Trainer Database
* Lemon Amiga: interactive Amiga games database
* AmigaHellas, Ελληνική Amiga κοινότητα
* AmigaPlanet.gr, Ελληνικό Forum για την Amiga (έκλεισε τον Σεπτέμβριο του 2017)
*Amiga.gr - Νέα για την Amiga
*Amiga Comet - Forum για την Ελληνική κοινότητα Amiga

Κατηγορία:Προσωπικοί υπολογιστές
Κατηγορία:Οικιακοί Υπολογιστές
Κατηγορία:Commodore
Κατηγορία:Amiga